《和陆鲁望白菊》
唐代·司马都

耻共金英一例开，素芳须待早霜催。绕篱看见成瑶圃，

泛酒须迷傍玉杯。映水好将蘋作伴，犯寒疑与雪为媒。

夫君每尚风流事，应为徐妃致此栽。

作者简介：生卒年、籍贯皆不详。都登进士第。懿宗咸通中，与陆龟蒙、皮日休等吴中名士有唱和。后尝居青丘，与节度使王师范有交。事迹散见《太平广记》卷二五二、《唐诗纪事》卷六四、《唐音癸签》卷二七。《全唐诗》存诗2首。